**บทที่ 5**

**สรุปผลการสำรวจ**

การสำรวจและรวบรวมฐานทรัพยากรท้องถิ่น เป็นการศึกษาที่มุ่งค้นหว้าสภาพความเป็นชุมชน วิถีชุมชนสภาพภูมิปัญญาท้องถิ่น และกระบวนการสืบทอดภูมิปัญญาของชาวบ้าน มีวัตถุประสงค์หลักดังนี้ เพื่อศึกษาและรวบรวมฐานทรัพยากรท้องถิ่น และเพื่อจัดทำข้อมูลฐานทรัพยากรท้องถิ่น ชุมชนเชียงทอง อำเภอเมืองตาก จังหวัดตาก ผู้ให้ข้อมูลหลัก คือ ผู้ใหญ่บ้าน ผู้นำกลุ่ม ผู้อาวุโส และชาวบ้านทุกคนที่สามารถให้ข้อมูลได้ โดยขอบเขตพื้นที่ศึกษาครั้งนี้เป็นการศึกษาพื้นที่ชุมชนเชียงทอง อำเภอเมืองตาก จังหวัดตาก ขอบเขตเนื้อหาทำการศึกษา 3 ด้าน คือ ความเป็นชุมชน วิถีชุมชน และภูมิปัญญาชุมชน เครื่องมือที่ใช้ในการศึกษา คือ แผนการจัดการเรียนรู้บูรณะการของหมู่บ้าน การสัมภาษณ์แบบไม่เป็นทางการ และใช้คำถามในการสัมภาษณ์แบบไม่มีโครงกาสร้างโดยใช้ประเด็นการสัมภาษณ์จากแบบบันทึกการเก็บรวบรวมข้อมูลทรัพยากรท้องถิ่น และการสนทนากลุ่ม วิเคราะห์ข้อมูลโดยการสรุปประเด็นการประชุม แล้วจัดทำข้อมูลฐานทรัพยากรท้องถิ่น ชุมชนเชียงทอง อำเภอเมืองตาก จังหวัดตาก ผลการศึกษาสรุปได้ดังนี้

ผลการรวบรวม และจัดทำข้อมูลฐานทรัพยากรท้องถิ่น ชุมชนเชียงทอง อำเภอเมืองตาก จังหวัดตาก จากการดำเนินการรวบรวม และจัดทำข้อมูลฐานทรัพยากรท้องถิ่น เพื่อนำมาประกอบการศึกษาและเป็นข้อมูลในการศึกษาฐานทรัพยากรท้องถิ่นของโรงเรียนตากพิทยาคม จังหวัดตาก ผู้ศึกษาได้ดำเนินการโดยมีสาระสำคัญของข้อมูลฐานทรัพยากรท้องถิ่นดังนี้

1. คำชี้แจง เป็นการชี้แจงถึงความหมาย ความสำคัญของข้อมูลฐานทรัพยากรท้องถิ่น ส่วนประกอบของข้อมูลฐานทรัพยากรท้องถิ่น

2. ส่วนนำ ประกอบด้วย ความรู้ความเข้าใจเกี่ยวกับข้อมูลฐานทรัพยากรท้องถิ่น

3. ข้อมูลฐานทรัพยากรท้องถิ่น ประกอบด้วย

ตอนที่ 1 ข้อมูลพื้นฐานในท้องถิ่น

ชื่อหมู่บ้าน ชุมชน (ที่เป็นทางการ) ชุมชนเชียงทอง ชื่อชุมชนที่ชาวบ้านเรียก ชุมชนเชียงทอง

ที่ตั้ง หมู่ - ซอย - ถนน ไทยชนะ แขวง/ตำบล ระแหง

เขต/อำเภอ เมืองตาก เทศบาล เมืองตาก จังหวัดตาก

ตอนที่ 2 ข้อมูลการประกอบอาชีพในท้องถิ่น

อาชีพของประชากรส่วนใหญ่ในชุมชน คือ ค้าขายและส่วนหนึ่งรับราชการบ้าง นอกจากนี้มีอาชีพรับจ้างทั่วไป อีกทั้งถีบสามล้อ

ตอนที่ 3 ข้อมูลด้านกายภาพในท้องถิ่น

1. ทิศเหนือ – ติดต่อกับชุมชนระแหง

2. ทิศใต้ - ติดต่อกับชุมชนชัยชนะ

3. ทิศตะวันออก – ติดต่อกับชุมชนวัดไผ่ล้อม

4. ทิศตะวันตก – ติดต่อกับแม่น้ำปิง

ตอนที่ 4 ข้อมูลประวัติหมู่บ้าน ชุมชน วิถีชุมชน

เชียงทอง หมายถึง ดินแดนที่เรือสำเภาทองของพระนางจามเทวีได้เสด็จมาแล้วสู่ที่บริเวณ “หนองหญ้าคา” ซึ่งต่อมาได้เรียกเพี้ยนว่า “เชียงทอง” จากคำว่า สำเภาทอง

ชุมชนเชียงทอง เป็นหมู่บ้านหนึ่งของตำบลระแหงซึ่งอยู่ในเขตเทศบาลเมืองตาก แต่เดิมเป็นป่ารกยังไม่มีชื่อเรียก ต่อมาชาวเหนือได้อพยพมาบุกเบิกถากถางกลางป่าและได้ทยอยมาอยู่กันมากขึ้นและมีเรื่องเล่าว่าได้มีเรือสำเภาทองของพระนางจามเทวีมาล่มที่บริเวณ “หนองหญ้าคา” ซึ่งปัจจุบันนี้ถูกเรียกขานเช่นกัน ในครั้งกระนั้นคนสมัยก่อนจึงเรียกว่า “บ้านเชียงทอง” ซึ่งสันนิษฐานอาจจะเพี้ยนจากคำว่า “สำเภาทอง”

ตอนที่ 5 ข้อมุลการใช้ประโยชน์ของพืชในท้องถิ่น

พืชที่เป็นไม้ผล ผักพื้นเมือง พืชสมุนไพร พืชใช้เนื้อไม้ พืชเศรษฐกิจ ปาล์ม ไผ่ หญ้า ฯลฯ

ตอนที่ 6 ข้อมูลการใช้ประโยชน์ของสัตว์ในท้องถิ่น

ตอนที่ 7 ข้อมูลการใช้ประโยชน์ของชีวภาพอื่นๆ ในท้องถิ่น

ข้อมูลชีวภาพอื่นๆ : เช่น เห็ด รา สาหร่าย ไลเคน ฯลฯ

ตอนที่ 8 ข้อมูลภูมิปัญญาในท้องถิ่น

เป็นการพัฒนาต่อยอดวัฒนธรรมเก่าที่มีอยู่ให้ดีขึ้น รวมถึงการใช้วัสดุต่างๆ ล้วนมีเรื่องราว อยู่ในวัตถุดิบ และการประกอบอาชีพ

ตอนที่ 9 ข้อมูลแหล่งทรัพยากรและโบราณคดี

วัดเชียงทอง สร้างขึ้นเป็นวัดนับตั้งแต่ประมาณ พ.ศ. ๒๔๑๐ มีนามตามชื่อบ้าน ประชาชนร่วมใจกันสร้างวัดนี้ เมื่อปี พ.ศ. ๒๔๘๘ ทางคณะสงฆ์ได้สั่งให้รวมวัดเชียงทองลุ่มกับวัดดอยเชียงทองเป็นวัดเดียวกัน ได้รับพระราชทานวิสุงคามสีมาในนามวัดดอยเชียงทอง วันที่ ๘ กันยายน พ.ศ. ๒๔๘๗ ภายหลังนามวัดได้กร่อนคำว่า “ดอย” หายไป คงมีเพียง “วัดเชียงทอง” มีพระภิกษุอยู่จำพรรษ ๗ รูป สามเณร ๑๐ รูป ทางวัดได้เปิดสอนพระปริยัติธรรมขึ้น พ.ศ. ๒๕๐๐ ได้รับการยกย่องให้เป็นวัดพัฒนาตัวอย่างเมื่อปี พ.ศ. ๒๕๐๗

**ผลการพิจารณาของคณะกรรมการ งาน อพ.สธ. โรงเรียนตากพิทยาคม**

การจัดประชุมคณะกรรมการงาน อพ.สธ. โรงเรียนตากพิทยาคม ชุมชนเชียงทอง อำเภอเมืองตาก จังหวัดตาก ได้นำเสนอข้อมูลฐานทรัพยากรท้องถิ่น ชุมชนเชียงทอง อำเภอเมืองตาก จังหวัดตาก ในวาระเสนอเพื่อพิจารณาดังนี้

ที่ประชุมได้พิจารณาอนุมัติให้ใช้ข้อมูลฐานทรัพยากรท้องถิ่นชุมชนเชียงทอง อำเภอเมืองตาก จังหวัดตาก เพราะเห็นว่าจะเป็นประโยชน์ต่อชุมชนและองค์กรอื่นๆ ในการค้นหาข้อมูล โดยให้ความเห็นเพิ่มเติมว่าหมู่บ้านควรจัดระบบข้อมูลทรัพยากรท้องถิ่นให้ครอบคุลม ตามความจำเป็นที่ใช้ในการจัดการข้อมูล หากจัดกลุ่มข้อมูลดีแล้วย่อมเป็นเครื่องมือในการบอกสภาพในอดีตและปัจจุบัน ตลอดจนสามารถอธิบายแนวโน้มในอนาคตเพื่อใช้ในการแก้ปัญหาและวางแผนการจัดการที่มีประสิทธิภาพได้

**อภิปรายผลและข้อเสนอแนะ**

จากการดำเนินการรวบรวมข้อมูลฐานทรัพยากรท้องถิ่นชุมชนเชียงทอง อำเภอเมืองตาก จังหวัดตาก มีข้อสังเกตดังนี้

1. ในการดำเนินการจัดเก็บข้อมูลควรให้บุคลากรทุกฝ่ายใน โรงเรียนตากพิทยาคม มีส่วนร่วมในการดำเนินการเพื่อให้ได้มาซึ่งข้อมูลที่ครอบคลุมและสมบูรณ์ ตลอดจนมีประสิทธิภาพตรงตามความต้องการของ โรงเรียนตากพิทยาคม

2. การจัดเก็บข้อมูลควรทำการจัดเก็บทุกระยะอย่างต่อเนื่อง ควรมีการปรับปรุงให้ทันสมัยและเป็นปัจจุบันตลอดเวลา เพื่อการนำมาใช้ได้อย่างถูกต้องและมีประสิทธิภาพ

3. การนำข้อมูลฐานทรัพยากรท้องถิ่นไปใช้ ผู้ปฏิบัติควรอ่านทำความเข้าใจเสียก่อน